แหล่งข่าว “พปชร.” ตอกย้ำกระแส “ธรรมนัส-นฤมล-สันติ” ขยับแลกเก้าอี้ หลัง 3 รมต.กปปส. โดนคุก
แหล่งข่าว “พปชร.” ตอกย้ำกระแส “ธรรมนัส-นฤมล-สันติ” ขยับแลกเก้าอี้ หลัง 3 รมต.กปปส. โดนคุก
แหล่งข่าว “พปชร.” ตอกย้ำกระแส “ธรรมนัส-นฤมล-สันติ” ขยับแลกเก้าอี้ หลัง 3 รมต.กปปส. โดนคุก
25 ก.พ. 2564

แหล่งข่าวจากพรรคพลังประชารัฐ (พปชร.) เปิดเผยว่า ขณะนี้เกิดแรงกระเพื่อมในพรรคพลังประชารัฐ หลังจากศาลอาญามีคำตัดสินแกนนำคณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ในคดีการชุมนุมทางการเมืองเมื่อปี 2557
โดยมีรัฐมนตรี 3 คนในรัฐบาลต้องโทษจำคุก แม้ว่าคดียังไม่ถึงที่สุด แต่ก็ต้องมีผลทำให้ทั้ง 3 รัฐมนตรีต้องพ้นจากตำแหน่ง โดยคาดว่านายกรัฐมนตรีจะปรับคณะรัฐมนตรี (ครม.) ในเร็วๆ นี้
แหล่งข่าว กล่าวว่า ร.อ.ธรรมนัส พรหมเผ่า รมช.เกษตร พยายามขอต่อรองแลกเก้าอี้ไปเป็น รมว.ดิจิทัลเพื่อเศรษฐกิจและสังคม (ดีอีเอส) แทนนายพุทธิพงษ์ ปุณณกันต์ โดยให้เหตุผลว่าเป็นโควต้าของตัวเองตั้งแต่ต้นเมื่อครั้งจัดตั้งรัฐบาล ขณะที่นางนฤมล ภิญโญสินวัฒน์ รมช.แรงงาน ขอไปรับตำแหน่ง รมว.ศึกษาธิการ แทนนายณัฏฐพล ทีปสุวรรณ
ส่วนนายสันติ พร้อมพัฒน์ รมช.คลัง พยายามขอแลกโควต้าตำแหน่งดังกล่าวกับพรรคประชาธิปัตย์ เพื่อไปรับตำแหน่ง รมช.คมนาคม แทนนายถาวร เสนเนียม